केरल में सामने आए Coronavirus के 7,789 नए मामले, संक्रमण से 23 और लोगों की मौत
केरल में बृहस्पतिवार को कोरोना वायरस संक्रमण से 23 और मरीजों की मौत के बाद इस बीमारी से जान गंवाने वालों की संख्या 1,089 पर पहुंच गई। वहीं संक्रमण के 7,789 नए मामले सामने आने के बाद कुल मरीजों का आंकड़ा 3,15,929 हो गया।
तिरुवनंतपुरम: केरल में बृहस्पतिवार को कोरोना वायरस संक्रमण से 23 और मरीजों की मौत के बाद इस बीमारी से जान गंवाने वालों की संख्या 1,089 पर पहुंच गई। वहीं संक्रमण के 7,789 नए मामले सामने आने के बाद कुल मरीजों का आंकड़ा 3,15,929 हो गया। मुख्यमंत्री पिनराई विजयन ने यह जानकारी दी। उन्होंने बताया कि पिछले 24 घंटे में 50,154 नमूनों को जांच के लिए भेजा गया है। अब तक कुल 37,76,892 नमूनों की कोविड-19 जांच की जा चुकी है। विज्ञप्ति में बताया गया है कि कोझीकोड में कोविड-19 के 1,264 मामले, एर्नाकुलम में 1,209 मामले, त्रिशूर में 867 मामले और तिरूवनंतपुरम में 679 मामले सामने आए हैं। संक्रमित लोगों में 128 स्वास्थ्य कर्मी शामिल हैं। फिलहाल 94,517 मरीजों का विभिन्न अस्पतालों में इलाज चल रहा है। अब तक कुल 2,22,231 लोग संक्रमण मुक्त हो चुके हैं। वर्तमान में 2,74,672 लोगों के स्वास्थ्य पर नजर रखी जा रही है। इनमें से 25,671 लोग अस्पतालों में हैं।